open-index/open-wikipedia-markdown huggingface dataset:
Ordinarius

***Ordinarius*** er i Den katolske kirke den latinske betegnelsen for den stedlige biskop i et bispedømme eller erkebispedømme, eller i hans fravær generalvikaren.

I kirkeretten er en rekke funksjoner tillagt *ordinarius*, hvilket betyr at selv om det normalt er den stedlige biskop som kan utføre dem, vil det allikevel ikke være noe hinder for å få utført funksjonene i biskopens fravær.

Betegnelsen har gitt det norske ordet *ordinær*, gjennom fransk fra latinske *ordinarius*, «ordnet». Det er også beslektet med *ordinere* (fra latinske *ordo*, «orden») i betydningen viet til prest eller biskop.

## Referanser
Christer Basma

**Ole Christer Basma** (født 1972) er en norsk fotballtrener og tidligere fotballspiller som er leder av s SalMar-akademiet.

Han spilte for Rosenborg Ballklub inntil han la opp etter 2008-sesongen. Han ble hentet til Rosenborg fra Stabæk Fotball i 1998. Den 4. juni 2008 tangerte han Ola By Rise med nest flest kamper på det øverste nivået i Norge. Dermed har han kun lagkamerat Roar Strand foran seg. Sesongen 2010 var han spillende (på amatørkontrakt) assisterende trener for Ranheim. På Norges landslag har han spilt 40 kamper.

## Karriere som spiller
*(Sist oppdatert [[6. juni]] [[2007]])*

 Kun seriekamper.

## Referanser


## Eksterne lenker
* 
* 
*  Offisiell statistikk for Rosenborg Ballklub, Christer Basma
*  Spillerprofil på RBK.no
*  Spillerprofil på RBKweb.no
Parklife

***Parklife*** er et album av britpopbandet Blur, utgitt 25. april 1994. Selv om det gjerne er forgjengeren *[[Modern Life Is Rubbish]]* som blir omtalt som det første britpopalbumet, er det *Parklife*, sammen med Oasis' *[[Definitely Maybe]]* som startet «britpoprevolusjonen» innen musikken i Storbritannia og ellers i verden.

Blur tegner et bilde av livet blant vanlige briter, noe som fikk mange anmeldere til å sammenligne bandet med The Kinks. Sangen «This Is a Low» er derimot ikke påvirket av noe band, men av BBCs *Shipping Forecast* (*Båtmeldinga*). Sangene ellers på albumet er spredt utover forskjellige musikkgrener, fra den jazzinspirerte «The Dept Collector», via Oi!-punken i «Bank Holiday», til hardrocken i «Trouble In the Message Centre». 

Da albumet ble lansert i 1994, ble det Blurs første nummer 1-hit i Storbritannia, og klatret til topps på listene allerede den første uken etter utgivelsen. I 2000 lå albumet en uke på den norske VG-lista Top 40, på 37.-plass.

I 1998 stemte leserne av Q magazine *Parklife* fram til det 20. beste albumet gjennom tidene.

## Sporliste
Samtlige spor er skrevet av Damon Albarn, Graham Coxon, Alex James og Dave Rowntree.

#«Girls & Boys» – 4:51
#«Tracy Jacks» – 4:20
#«End of a Century» – 2:45
#«The Parklife» – 3:05
#«Bank Holiday» – 1:42
#«Badhead» – 3:25
#«The Debt Collector» – 2:10
#«Far Out» – 1:41
#«To the End» – 4:05
#«London Loves» – 4:15
#«Trouble in the Message Centre» – 4:09
#«Clover over Dover» – 3:22
#«Magic America» – 3:38
#«Jubilee» – 2:47
#«This Is a Low» – 5:07
#«Lot 105» – 1:17

## Eksterne lenker
*
Mosdal

**Mosdal** eller **Mosdalen** er en gård som ligger under Folgefonna i Etne kommune i Vestland fylke. Gården har adkomst fra Mosnes og båt over Åkrafjorden. Dalen ble en del av Folgefonna nasjonalpark 14. mai 2005, og dette er eneste punkt der nasjonalparken går ned til sjøen.  

Dalen ble fraflyttet på 1960-tallet. I tidlig middelalder var Mosdal var et høvdingesete.

Mosneselva, som renner gjennom dalen, er et lakseførende vassdrag. Største laks som er blitt tatt målte 14,1&nbsp;kg.

## Referanser
Walkman

**Walkman** er et varemerke som eies av Sony og brukes som navn på en rekke av selskapets bærbare musikkspillere. 

Den opprinnelige Walkman var en kassettspiller som kom på markedet i Japan 1. juli 1979. Senere har navnet vært brukt på Sonys bærbare CD-spillere (som først ble kalt *Discman*, men senere endret til Walkman), MiniDisc-spillere, MP3-spillere og mobiltelefoner produsert av Sony Ericsson.

Sony bestemte seg for å innstilte produksjonen av kassettwalkman i 2010 etter å ha solgt mer enn 2,2 milliarder enheter.

## Referanser

## Eksterne lenker
*
Henry Robin Ian Russell, 14. hertug av Bedford

**Henry Robin Ian Russell** (født 21. januar 1940, død 13. juni 2003) var en britisk adelsmann. Han var den fjortende hertug av Bedford fra 2002 til sin død året etter. Fra 1953 til 2002 hadde han som arving til hertugtittelen ærestittelen marki av Tavistock.

Han fikk sin utdannelse ved Institute Le Rosey i Sveits og Harvard University. I begynnelsen av 1970-årene tok han over driften av familiens gods, Woburn Abbey, som faren hadde åpnet for publikum i 1955. I tillegg til å fortsette moderniseringen av godset grunnla han Woburn Golf and Country Club. Han hadde også planer om å starte en større temapark på godset. 

I begynnelsen av 1990-årene fikk han et hjerneslag, som førte til at han ikke var i stand til å fullføre sine planer. Han var allikevel aktiv i driften av godset, og sammen med sin kone Henrietta deltok han i BBCs serie *Country Houses* hvor han fortalte om livet på Woburn Abbey. 

Etter nok et slag døde han i 2003, bare et år etter sin far. Han hadde på det tidspunkt allerede overlatt driften av godset til sin sønn, som etterfulgte ham som hertug. 

## Referanser
Lokalhistorie (tidligere Norsk lokalhistorisk institutt)

**Lokalhistorie** (tidligere **Norsk lokalhistorisk institutt** (**NLI**)I er en del av Nasjonalbiblioteket, og administrativt en seksjon i Nasjonalbibliotekets *Avdeling for fag og forskning*. Opprinnelig var NLI et institutt opprettet i 1955, og fra 1978 et statlig institutt under Kulturdepartementet. Det ble innlemmet i Nasjonalbiblioteket 1. januar 2017.

Seksjonen arbeider for å fremme det lokal- og regionalhistoriske feltet. Instituttet gir råd og veiledning til forfattere av og oppdragsgivere for lokalhistorisk litteratur. Sammen med Landslaget for lokalhistorie utgav NLI tidsskriftet *[[Lokalhistorisk magasin]]*. NLI har også gitt ut en rekke bøker innen lokalhistoriske temaer og kildeskrifter og arrangerer kurs og seminarer.

Professor Andreas Holmsen var i perioden 1955–1973 styremedlem og i enkelte perioder styreformann i Norsk lokalhistorisk institutt.

## Lokalhistoriewiki
NLI drifter en lokalhistorisk wiki, ''Lokalhistoriewiki.no'', hvor man kan skrive og lese om lokalhistorisk stoff som det ikke er naturlig å ha i en generell base som Wikipedia.

## Referanser


## Eksterne lenker
* 
* Lokalhistorisk wiki
NB

**NB**, **Nb**, **nB** og **nb** står for: 

## NB
*Nota bene, latinsk uttrykk som kan oversettes med *legg godt merke til*
*Nasjonalbiblioteket
*Norges Bank
*IATA-koden for flyselskapet Sterling Airlines

## Nb
*Niob (**Nb**) &ndash; kjemisk symbol for gunnstoff nummer 41

## nB

## nb
*ISO 639-1-språkoden for norsk bokmål
Nasjonalmuseum

Et **nasjonalmuseum** er et museum i offentlig regi, med nasjonale oppgaver.

* Nasjonalmuseet i Oslo, for kunst, arkitektur og design
* Nationalmuseet i København er Danmarks statlige, kulturhistoriske hovedmuseum
* Nasjonalmuséet i Stockholm
* Nasjonalmuseet i Iran
* Nasjonalmuseet (Irland)
* Finlands nasjonalmuseum
* Færøyenes nasjonalmuseum
* Skottlands nasjonalmuseum
* Georgias nasjonalmuseum
* Estlands nasjonalmuseum
* Det kinesiske nasjonalmuseum
* Museo Nacional de Costa Rica
Nasjonalgalleriet (andre betydninger)

**Nasjonalgalleriet** kan vise til:

* Nasjonalgalleriet i Oslo, det vil si Nasjonalmuseet for kunst, arkitektur og design
* Nasjonalgalleriet i Praha
* Irlands nasjonalgalleri
* National Gallery of Scotland, nasjonalgalleriet i Skottland

* ''Nasjonalgalleriet'' (TV-program), kulturprogram på NRK2 (2010-2014).
Norsk filmfond

**Norsk filmfond** var en norsk statlig institusjon som forvaltet statens tilskuddsordninger for produksjon av film, fjernsyn og interaktive prosjekter. Fondet ble etablert 1. juli 2001 og var underlagt Kultur- og kirkedepartementet. I 2007 ble det vedtatt at Norsk filmfond skal slås sammen med Norsk filminstitutt og Norsk filmutvikling til et nytt filminstitutt fra og med 1. april 2008. Det nye instituttet fikk cirka 100 ansatte, et driftsbudsjett på 100 millioner kroner samt over 300 millioner kroner i tilskuddsmidler.

## Eksterne lenker
* Offisielt nettsted for Norsk filminstitutt
Norsk filminstitutt

**Norsk filminstitutt** (**NFI**) er et norsk statlig forvaltningsorgan for filmpolitikk og rådgiver i filmpolitiske spørsmål. Norsk filminstitutt er underlagt Kulturdepartementet.

## Historikk
### Etableringen
NFI ble etablert ved stortingsvedtak 3. mai 1955 som en del av den statlige satsingen på film etter andre verdenskrig. Ifølge den første formålsparagrafen var oppgavene til instituttet «*å samle, katalogisere og oppbevare film, filmbilder, filmmanuskript, trykksaker, filmmusikk og anna filmmateriale – først og fremst av norsk opphav – som er av filmatisk og historisk interesse, å sikre bevaringa av kinomateriell og filmteknisk utstyr av historisk verdi, å drive bibliotek for filmlitteratur og å gjere materialet tilgjengeleg og spreie kjennskap til film*»

### Fusjoner og flytting
I 1993 fusjonerte NFI med Statens filmsentral, og i 1996 flyttet instituttet inn i Filmens hus i Oslo. Etter de nye retningslinjene for norsk filmpolitikk i St.meld. nr. 22 (2006-2007), «Veiviseren for det norske filmløftet», ble Norsk filminstitutt slått sammen med Norsk filmfond, Norsk filmutvikling og Norsk filmkommisjon fra 1. april 2008. I 2020 ble Den nasjonale filmkommisjonen skilt ut fra NFI og opprettet som en egen stiftelse.

## Organisasjon
Den daglige driften ledes av en direktør som utnevnes for en åremålsperiode på seks år. Kjersti Mo tiltrådte som direktør 1. november 2019. Tidligere direktører er bl.a. Sindre Guldvog (2013–2019), Nina Refseth (2007–2013) og Vigdis Lian (2002–2008).

NFI har 87 ansatte per 2019, og forvalter i alt 625 millioner kroner som skal fordeles i løpet av et kalenderår. Organisasjonen består av fire avdelinger per 2019. Per 2013 bestod NFI til sammenligning av fem ulike avdelinger og om lag 100 ansatte, hadde et driftsbudsjett på over 100 millioner kroner og forvaltet ca 446 millioner kroner i tilskuddsmidler.

## Virkeområde
NFI gir tilskudd til norske filmer, samproduksjon av film med andre land, TV-serier og videospill, i tillegg til å forvalte insentivordning for film- og serieproduksjoner. Filminstituttet tilbyr også stipend, kurs og talentutvikling for filmbransjen. Andre oppgaver er informasjon om norsk film nasjonalt og internasjonalt, kunnskapsformidling gjennom Cinemateket, Filmmuseet og utstillinger på Filmens hus.

## Underavdelinger
### Cinemateket
Cinemateket er en del av Norsk filminstitutt.

### Filmmuseet
Filmmuseet er en del av Norsk filminstitutt, og har tilhold i Filmens Hus i Dronningens gate 16 i Oslo.

### Filmbib
Norsk filminstitutt administrerer strømmetjenesten Filmbib. Nettstedet inneholder et rikholdig arkiv av filmer, med mange norskspråklige titler. Visning av filmene på nettstedet er mulig for registrerte brukere, nasjonalt lånekort gir  tilgang til NFIs tjeneste Filmbib.

## NFIs arkiv (1951–2000)
Arkivene etter Norsk filminstitutt fra perioden 1951–2000 finnes i Riksarkivet.
## Referanser


## Eksterne lenker
* 
*
Cinemateket

**Cinemateket** er navnet på en gruppe kinoer i Norge og Norden som er knyttet opp til et filmarkiv og viser filmer av historisk eller kunstnerisk interesse:

*Cinemateket i Oslo er en del av Norsk filminstitutt.
*Cinemateket i Bergen.
*Cinemateket i Trondheim.
*Cinemateket i Kristiansand 
*Cinemateket i København er en del av Det Danske Filminstitut.
*Cinemateket i Stockholm er en del av Svenska Filminstitutet og har avdelinger i Göteborg og Malmö.
Jeremy Wariner

**Jeremy Wariner** (født 31. januar 1984 i Irving, Texas) er en amerikansk friidrettsutøver. 

Han vant gull på 400 meter under OL 2004 i Athen, og vant året etter samme distanse under verdensmesterskapet i Helsingfors. Under VM 2007 i Osaka vant han to gull, på 400 meter og 4 x 400 meter stafett.

## OL-medaljer
* OL 2004  Athen -  **gull** på 400 meter
* OL 2004  Athen -  **gull** på 4 x 400 m stafett (USA)
* OL 2008  Beijing -  **gull** på 4 x 400 m stafett (USA)
* OL 2008  Beijing -  sølv på 400 meter

## VM-medaljer
* VM 2005  Helsingfors -  **gull** på 400 meter
* VM 2005  Helsingfors -  **gull** på 4 x 400 m stafett (USA)
* VM 2007  Osaka -  **gull** på 400 meter
* VM 2007  Osaka -  **gull** på 4 x 400 m stafett (USA)
* VM 2009  Berlin -  **gull** på 4 x 400 m stafett (USA)
* VM 2009  Berlin -  sølv på 400 meter

## Referanser


## Eksterne lenker
*
Norsk filmutvikling

**Norsk filmutvikling** var en norsk statlig etat som hadde ansvar for talent- og kompetanseutvikling i det norske film- og fjernsynsmiljøet. Etaten forvaltet tilskuddsordninger for støtte til manuskriptutvikling og til utdanningsrettede kurs og seminarer, samt støtte til deltakelse på kurs i utlandet.

Norsk filmutvikling var underlagt Kultur- og kirkedepartementet og ble opprettet i 1968 under navnet Statens filmopplæring.

I 2007 ble det vedtatt at Norsk filmutvikling skal slås sammen med Norsk filminstitutt og Norsk filmfond til et nytt filminstitutt fra og med 1. april 2008. Det nye instituttet får cirka 100 ansatte og et driftsbudsjett på 100 millioner kroner samt over 300 millioner kroner i tilskuddsmidler.

## Eksterne lenker
*
Gilles Deleuze

**Gilles Deleuze** (1925–1995) var en fransk filosof. 

Deleuze var professor ved Université Paris 8 Vincennes-Saint-Denis. 

Han er regnet som en av de mest innflytelsesrike franske filosofene i nyere tid, og er ved siden av Michel Foucault og Jacques Derrida den viktigste eksponenten for poststrukturalismen/postmodernismen. Han er også kjent for sitt samarbeid med den franske psykoanalytikeren Félix Guattari. 

Han var allsidig og eklektisk i sin produksjon av filosofiske og politologiske verker, for det meste vedrørende hans egne verditeoretiske, metafysiske og epistemologiske teorier. Men han skrev også mange monografier om for eksempel Spinoza, Leibniz, Hume, Kant, Nietzsche, Bergson og Foucault. Fra 1960-årene og fremover skrev Deleuze også mange innflytelserike verker om film, litteratur og kunst.

Gilles Deleuze avled for egen hånd etter lengre tids lungesykdom.

## Bibliografi
* *Empirisme et subjectivité *(1953)
* *Nietzsche et la philosophie* (1963)
* *La philosophie critique de Kant* (1964
* *Proust et les signes* (1964)
* *Nietzsche* (1965) Norsk oversettelse *Nietzsche* (Lanser Forlag, 1985)
* *Le Bergsonisme* (1966)
* *Spinoza et le problème de l'expression*
* *Différence et répétition* (1968)
* *Logique du sens* (1969)
* *Spinoza. Philosophie pratique* (1970)
* *Dialogues* (1977)
* *Francis Bacon. Logique du sensation* (1981)
* *Cinéma 1. L'image-mouvement* (1983)
* *Cinéma 2. L'image-temps* (1985)
* *Foucault* (1986)

;Med Félix Guattari:
* *L'anti-Oedipe. Capitalisme et schizophrénie 1.* (1972). Norsk oversettelse ved Knut Stene-Johansen. *Anti-Ødipus. Kapitalisme og schizofreni*. (Spartacus, 2002)
* *Kafka. Pour une littérature mineure* (1975). Oversettelse ved Knut-Stene Johansen. *Kafka. For en mindre litteratur*. (Pax, 1994)
* *Mille Plateaux* (1980)
* *Qu'est-ce que la philosophie?* (1991)

## Referanser


## Eksterne lenker
* 
* 
*
Test

Ordet **test** har flere betydninger: 

* Eksperiment, en del av den vitenskapelige metode
* Kvalitetskontroll i industrien
* Programvaretesting i programvareutvikling
* Ferdighetstest i bl.a. sport
* Psykologisk test, å kartlegge sosial, kognitiv eller emosjonell funksjonsevne
* Eksamen, innen utdanning
* Tentamen, innen utdanning
* Markedsundersøkelse, innen markedsføring
* Biptest, for oksygenopptak
Gaétan Boucher

**Gaétan Boucher** (født 1958) er en kanadisk tidligere skøyteløper.

Boucher er Canadas mest suksessrike mannlige skøyteløper. Han var blant verdens beste sprintere i en årrekke. I OL 1984 i Sarajevo vant Boucher gull på både  meter og  meter, i tillegg til en bronsemedalje på 500 meter. Fire år tidligere vant han OL-sølv på 1&nbsp;000 meter etter Eric Heiden, som tok med seg alle de fem skøytegullene.

I 1984 vant han også sprint-VM, et mesterskap han også har fire sølvmedaljer fra. I 1981 satte han verdensrekord på  meter og sprint firkamp. Med poengsummen 148,785 ble han den første som gikk under 150 poeng i sprint firkamp.

Han deltok også sju ganger i allround-VM, og på enkeltdistanser har han fem pallplasseringer og to distanseseire (500 meter under Allround-VM 1982 og Allround-VM 1985), men han kvalifiserte seg bare en gang for 10&nbsp;000 meter, da han fikk en 9.-plass sammenlagt i 1982.

Boucher var også en av verdens beste kortbaneløpere. Han ble verdensmester i 1977 og 1980 og sølvmedaljer i 1976, 1981 og 1982. Han var også deltaker på det canadiske laget som vant stafettgull i 1979 og 1980. I 1982 satte han kortbane-verdensrekord på 500&nbsp;meter.

Han ble tildelt Oscarstatuetten i 1984. Han er av stifterne av fredsparken i Sarajevo, og han er medlem av Canadian Sports Hall of Fame. Under OL i 1984 var han flaggbærer for den canadiske troppen. 

## Personlige rekorder

## Se også
* Liste over flaggbærere for Canada under OL

## Referanser




## Eksterne lenker
* 
*  Gaétan Boucher på www.ISU.html.infostradasports.com
*  Gaétan Boucher på Jakub Majerski's Speedskating database (Adelskalender distanser og sammenlagt)
* 
*
Slaget ved Blenheim

**Slaget ved Blenheim** var et større slag under den spanske arvefølgekrigen utkjempet ved landsbyen Blindheim i Bayern den 13. august 1704. Det er normalt kjent under den engelske formen av stedsnavnet, Blenheim. Det er også kjent som **slaget ved Höchstädt** etter den nærmeste større byen, Höchstädt an der Donau.

## Opptakten til slaget

For å stoppe en fransk og bayersk hær på vei til Wien utførte de britiske og nederlandske styrkene en rask marsj fra Nederland til Bayern. Dessuten ble de møtt fra sør av en østerriksk hær. De møtte de franske og bayerske styrkene ved Blenheim i Bayern.

## Slaget

Den allierte hæren hadde 52 000 soldater. De dansk-norske, hessiske, hannoverske, prøyssiske, nederlandske og britiske styrkene ble plassert i midten med de østerrikske styrkene på høyre flanke. En tredje gruppe holdt venstre flanke.

De franske og bayerske styrkene var på omtrent 60 000 mann.

Slaget åpnet med at den allierte venstre flanken angrep den franske høyre flanken to ganger. Samtidig angrep den franske venstre flanken den allierte høyre flanken. Den midtre delen av den franske hæren, som besto av unormalt mye kavaleri, ble svekket siden de måtte avgi tropper til flankene. Dette utnyttet de allierte som angrep denne med sin midtseksjon og drev den franske midtseksjonen på flukt. Etter denne aksjonen svingte den allierte midtseksjonen mot høyre og drev den franske høyreflanken på flukt. Den allierte høyreflanken drev deretter den franske venstreflanken på flukt. 
De franske tapene var på 30 000 mann, mens de allierte tapene var på 12 000 mann.

## Utfallet av slaget

Slaget ved Blenheim var et avgjørende slag, det satte den franske allierte, Bayern, ut av krigen og drev de franske styrkene tilbake øst for Rhinen. Dessuten skiftet de franske allierte Savoia og Portugal side. Slaget var også en av de første store britiske seiere på det europeiske kontinentet siden slaget ved Agincourt 300 år før.
John Churchill, 1. hertug av Marlborough

**John Churchill** (født 26. mai 1650 i Ashe House i Devon, død 16. juni 1722 i Windsor Lodge ved Windsor Castle) var en engelsk offiser og adelsmann. Han var den første hertug av Marlborough. I tillegg hadde han titlene kaptein-general, jarl av Marlborough, baron Churchill av Sandridge, lord Churchill av Eyemouth, ridder av Order of the Garter, medlem av Det kongelige råd, fyrste av Mindelheim og prins av Det hellige romerske rike av den tyske nasjon. Han regnes gjerne for å være Storbritannias største militære geni og utmerket seg spesielt i den spanske arvefølgekrigen. Historikeren Edward Casey skrev om ham at han «aldri utkjempet et slag han ikke vant, og aldri beleiret et sted han ikke tok».

Drikkevisen «For he's a jolly good fellow» handler egentlig om ham. Den går nemlig på melodien til den franske soldatsangen «Malbrouk s'en va t'en guerre» (= Marlborough dro i krigen ut). Sangen ble lenge sunget i Frankrike, det hevdes at Marie Antoinette sang den for sine barn. Også engelskmennene overtok den, men med sin egen tekst. 

## Se også
* Beleiringen av Bouchain - den siste store seieren til hertugen av Marlborough i den spanske arvefølgekrigen.

## Referanser


## Eksterne lenker
*
Odd Christian Hagen

**Odd Christian Hagen** (født 1973) er en norsk produsent, regissør og akademiker.  
## Virke
Hagen satte etter endt regiutdanning i London opp Henrik Ibsens *[[Bygmester Solness]]* i West End, og har senere hatt regi ved blant annet Det norske teatret og Teatret Vårt. Han har også vært tilknyttet Nationaltheatret og etablerte oddproductions i 1999.

Han var kulturredaktør i Kanal 24 (2003–2004) og utviklingsprodusent i Medieparken, som co-produserte *[[Switch (film)|Switch]]* og *[[Lange flate ballær]]*. Fra 2000 til 2010 produserte han *[[Ørretboms]]* i Russland, Norge, Island og Argentina sammen med André Brun. Hagen har undervist i medieproduksjon ved Høgskolen i Østfold og NTNU. Han har vært utviklingsrådgiver på Knuden Kristiansand Kulturskole og rektor på Askvoll Skule.

Hagen var styreleder i SK Gjøvik-Lyn (2008–2010) og en av initiativtakerne til Gjøvik FF. Han var ordførerkandidat for Rødt i 2015 og representerte partiet i kommunestyret i Gjøvik (2015–2019). 

## Bibliografi
* 2023: *Nesten Kjent* (med Jan Øvland)

## Referanser
Gerard van Velde

**Gerard Pieter Hendrik van Velde** (født 30. november 1971 i Wapenveld i Heerde) er en nederlandsk tidligere skøyteløper, spesialist på sprintdistansene.

Tidlig i 1990-årene ble han regnet som Nederlands beste sprinter, men han vant ingen medaljer verken i OL 1992 eller Vinter-OL 1994. Lekene i 1992 var spesielt frustrerende, da han gikk glipp av bronsemedaljen med ett hundredels sekund.

Sent i 1990-årene begynte klappskøyter å bli standardutstyr, og Van Velde hadde store problemer med å venne seg til den nye teknikken. Han la opp som skøyteløper og begynte å arbeide som bilselger. 

Han ble invitert til å trene sammen med en annen skøyteløper, og etter hvert mestret Van Velde klappskøyteteknikken. Han bestemte seg for å prøve å kvalifisere seg til Vinter-OL 2002, til tross for hard konkurranse fra unge nederlandske sprintere som Jan Bos, Erben Wennemars og Jacco-Jan Leeuwangh.

I Salt Lake City startet Van Velde før alle favorittene på  meter, og gikk inn til ny verdensrekord, 1.07,18. Dette var en rekordforbedring på over et halvt sekund, og ingen av løperne som kom etterpå, var i stand til å slå denne tiden.

## Personlige rekorder

## Referanser


## Eksterne lenker
*
Henrietta Churchill, 2. hertuginne av Marlborough

**Henrietta Churchill** (født 19. juli 1681, død 24. oktober 1733 i Harrow i Middlesex) var andre hertuginne av Marlborough. Hun var også grevinne av Godolphin.

Hun var eldste datter av John Churchill, 1. hertug av Marlborough og Sarah Churchill, hertuginne av Marlborough. Da faren i 1722 døde uten mannlig arving, vedtok parlamentet en lov som tillot at tittelen ble arvet i kvinnelig linje. Hun ble dermed hertuginne av Marlboroug, grevinne av Marlborough, markise av Blandford og baronesse Churchill av Sandridge. 

23. april 1698 giftet hun seg med Francis Godolphin, 1. jarl av Godolphin. Paret fikk fem barn:
*Harry Godolphin
*Margaret Godolphin
*Henrietta Godolphin (død 1776), gift og hadde barn med Thomas Pelham-Holles, 1. hertug av Newcastle
*William Godolphin, marki av Blandford (ca. 1700&ndash;1731), gift med Maria Catherina de Jong
*Mary Godolphin (ca. 1725&ndash;1764, gift og hadde barn med Thomas Osborne, 4. hertug av Leeds

Ettersom William brukte ærestittelen marki av Blandford, som er arvingens tittel, må Harry ha gått bort før ham.

Hun døde 52 år gammel i 1733, og ble gravlagt den 9. november 1733 i Westminster Palace. Hennes titler gikk til nevøen Charles Spencer, 4. jarl av Sunderland, som var sønn av hennes yngre søster, ettersom begge hennes sønner gikk bort før henne.

## Referanser
Olaf Zinke

**Olaf Zinke** (født 9. oktober 1966) er en tysk tidligere skøyteløper som spesialiserte seg på distansene  og  meter. Han fikk sitt internasjonale gjennombrudd med seier på 500 m i EM 1989. Under et verdenscupstevne i Helsingfors i 1990 vant han  meter foran Dan Jansen og Eric Flaim, og  meter foran Johann Olav Koss. 

Karrierens høydepunkt var OL 1992 i Albertville, der han ble olympisk mester på  meter etter å ha slått koreaneren Kim Yoon-man med ett hundredels sekund.

## Personlige rekorder

## Referanser


## Eksterne lenker
*
Saken er biff

***Saken er biff*** er en amerikansk film og består av en blanding mellom komedie, romantikk og thriller. Filmen er fra 1993 og har med Mike Myers og Nancy Travis i hovedrollene. Mike Myers spiller kafe-poeten «Charlie Mackenzie» som er redd for ekteskapet, når han endelig møter den perfekte kvinnen. Denne gangen er «Charlie» bestemt på å overvinne sin frykt som saboterte hans tidligere forhold. Hva kan det verste være? En øksemorder?

Mike Myers spiller også rollen som sin egen far, «Stuart Mackenzie», som tidligere hadde en rolle i *[[Saturday Night Live]]*

## Sammendrag
Charlie MacKenzie er en populær dikter bosatt i San Francisco, som ofte skriver i diktene sine om hvordan han slår opp med kjærestene sine. Hans beste venn Tony, en politi-betjent, mener at Charlie sine grunner til å avslutte forholdene hans ofte er tåpelige. Tony påpeker at Charlie er redd for ordentlige forpliktelser, og hele tiden forsøker å finne opp en begrunnelse til å slå opp med kjærestene hans. En dag møter Charlie en slakter ved navn Harriet, og de begynner snart ett romantisk forhold. Charlie møter også Harriets eksentriske søster, Rose, som advarer Charlie om å være forsiktig med søsteren hennes.

De spiser middag sammen med Harriets skotske foreldre, Stuart og May, som begge tror på konspirasjonsteorier. Charlie oppdager en artikkel som beskriver en historie om en "Mrs. X" en brud som dreper alle ektemennene sine på bryllupsreisen deres ved hjelp av en øks, og som ser ut til å ligne på Harriet. Charlie blir paranoid og ber vennen Tony undersøke Harriet og historien om Mrs. X. Tony forteller senere at en drapsmann i historien om fru X har tilstått. Deretter foreslår Charlie at de burde gifte seg, noe hun motvillig godtar etter litt nøling. Etter vielsen reiser de på bryllupsreise til et bortgjemt hotell på fjellet.

Etter at de har reist, får Tony vite at den tilståtte drapsmannen egentlig er en løgner. Han sender et fotografi av Harriet til alle vennene til de savnede ektemennene, og alle melder tilbake at hun var kone til deres døde venner. Tony klarer ikke å kontakte Charlie på grunn av en storm som slår ut telefon-linjene. Plutselig dukker Rose opp med en øks, og hun avslører seg som den egentlige drapsmannen. Hun føler at Harrietes ektemenn stjeler søsteren hennes fra henne, og hun dreper søsterens ektefeller i løpet av deres bryllupsreiser, noe som fører til at Harriet tror at hver ektemann har forlatt henne.

## Rolleliste

## Eksterne lenker
*
Nikolaj Guljajev

**Nikolaj Aleksejevitsj Guljajev** (russisk *Николай Алексеевич Гуляев*, født 1966) er en russisk tidligere skøyteløper. Juni 2022 ble han valgt til president i det russiske skøyteforbundet.

I 1987 vant han både allround-EM og -VM, og ble tildelt Oscarstatuetten for disse prestasjonene. 
I OL i Calgary året etter ble han olympisk mester på 1&nbsp;000 meter. 

## Personlige rekorder

## Verdensrekorder
Liste over verdensrekordnoteringer gjort av Nikolaj Guljajev.

## Krosby-saken
Den norske skøyteløperen Stein Olav Krosby ble godt kjent med Guljajev.
Krosby hadde møtt Guljajev første gang under en juniorlandskamp på Geithus i 1985 og vært i Leningrad (St.Petersburg) i 1987 for å trene sammen. 
I januar 1988 ble det kjent at Bjørn Nyland i Innsbruck hadde fått en pakke av Guljajev som skulle leveres til Krosby. 
Pakken viste seg å inneholde 800 piller med methandrostenolon.
Krosby innrømte bruk av dopingmidler. 
I forbindelse med europamesterskapet på skøyter for menn 1988 i Haag, Nederland (hvor Guljajev ikke deltok som regjerende mester fra 1987) i slutten januar 1988 avholdt Norges Skøyteforbund en pressekonferanse om Krosby-saken. Det ble også en pressekonferanse om saken i februar 1988 i forbindelse med at den sovjetiske skøytepresidenten Blinov var i Norge.
Guljajev hevdet at han hadde fått pillene fra Valerij Smetanin, lege for det sovjetiske laget. 
Legen ble fjernet fra stillingen sin og Guljajev fikk en reprimande av Det sovjetiske skøyteforbundet. Siden Guljajev ikke hadde testet positivt selv, og besittelse av doping ikke var ulovlig i henhold til olympiske regler, kunne Guljajev delta i de olympiske lekene i Calgary som planlagt, men under nøye gransking.
Krosby fikk først minimumsstraffen for dopingmisbruk på to års utelukkelse fra idrett for overtredelse av paragraf tre i Idrettsforbundets lover. 
Dopingsaken til Krosby ble anket til Appellutvalget i Norges Idrettsforbund som økte utestengelsen til 2 1/2 år. 
Politiets straffesak mot Krosby i forbindelse med dopingsaken ble henlagt. 
Guljajev og Krosby fortsatte vennskapet etter saken. 

## Referanser

 
 
 

 

 
 
 



## Eksterne lenker
* 
*  Nikolaj Guljajev på Jakub Majerski's Speedskating database (Adelskalender distanser og sammenlagt)
*  Profil som Nikolaj Guljajev og Nikolai Guliayev på The-Sports.org (mesterskaps- og noen verdenscup-resultater)
*  Nikolaj Guljajev på www.isu.html.infostradasports.com
*
Europavei 5

**Europavei 5** (**E5** og **E05**) går mellom Greenock i Skottland, Storbritannia og Algeciras i Andalucía, Spania. Lengden er 2 960 km, derav 730 km i Storbritannia, 1000 km i Frankrike, og 1230 km i Spania.

Trasé fastlagt av UNECE: Greenock – Glasgow – Gretna – Carlisle – Penrith – Preston – Warrington – Birmingham – Newbury – Southampton ... Le Havre – Paris – Orléans – Tours – Poitiers – Bordeaux – San Sebastián – Burgos – Madrid – Cordóba – Sevilla – Cádiz – Algeciras.

Det er ingen sjøforbindelse fra Southampton til Le Havre, men fra Portsmouth, som ligger rundt 26 km lenger øst.

Europaveier er ikke skiltede i Storbritannia.

## Knutepunkter

}

|}

## Eksterne lenker
Ricky Gervais

**Ricky Dene Gervais** (født 1961) er en engelsk manusforfatter og regissør, skuespiller og komiker. 

Han er mest kjent for rollen som David Brent i komedieserien *[[Kontoret]]*, som han skrev og regisserte med  Stephen Merchant. De to lagde også TV-serien *[[Extras]]*. Ricky har gitt ut flere bøker, blant annet *Flanimals*. Han driver også med stand-up, med showene «Out of England», «Animals», «Politics», «Fame», «Science», og hans siste stand-up spesial på Netflix, «Humanity».

I 2005 startet han podcasten *The Ricky Gervais Show* sammen med Stephen Merchant og Karl Pilkington, hvorav de tolv første episodene ble utgitt gratis i samarbeid med Guardian Unlimited. Serien ble deretter en betalingstjeneste, blant annet gjennom iTunes. Totalt ble det gitt ut tre sesonger i 2005 til 2006 samt tre ekstra-episoder i forbindelse med høytider fra november til desember 2006. I 2010 dukket den animerte fjernsynsserien med samme navn opp på HBO.

I 2010 kom TV-serien *[[An Idiot Abroad]]* hvor Merchant og Gervais sendte Karl Pilkington rundt for å se verdens sju nye underverk. Året etter kom en ny sesong, hvor Pilkington besøkte steder og gjør ting fra en liste over ting man bør gjøre før man dør. I 2012 kom en tredje sesong, denne gang kun regissert av Gervais, hvor Pilkington fikk i oppdrag å reise langs Silkeveien fra Europa til Asia, denne gangen sammen med Warwick Davis.

Gervais skrev *[[Simpsons]]*-episoden «Homer Simpson, This Is Your Wife». I forbindelse med en episode av *Kontoret* skrev han låten «Freelove Freeway».

## Referanser


## Eksterne lenker
* 
* 
* ''The Ricky Gervais Show''
Killer Queen: A Tribute to Queen

***Killer Queen: A Tribute to Queen*** er et samlealbum til ære for det britiske rockebandet Queen. Sangene er spilt inn av diverse artister, og plata ble utgitt 9. august 2005.

## Sporliste
#«We Are the Champions» &ndash; Gavin DeGraw
#«Good Old-Fashioned Lover Boy» &ndash; Jason Mraz
#«Bohemian Rhapsody» &ndash; The Flaming Lips
#«Stone Cold Crazy» &ndash; Eleven med Josh Homme (fra Queens of the Stone Age)
#«Death on Two Legs» &ndash; Rooney
#«» &ndash; Jon Brion
#«Tie Your Mother Down» &ndash; Shinedown
#«Under Pressure» &ndash; Joss Stone
#«» &ndash; Los Lobos
#«Bicycle Race» &ndash; Be Your Own Pet
#«'39» &ndash; Ingram Hill
#«Who Wants to Live Forever» &ndash; Breaking Benjamin
#«Killer Queen» &ndash; Sum 41
#«Fat Bottomed Girls» Antigone Rising
#«Bohemian Rhapsody» &ndash; Constantine Maroulis med skuespillerne fra Las Vegas-showet We Will Rock You

## Kilder
* 

## Eksterne lenker
*
Katten (film)

***Katten*** eller ***Katten – tull ikke med hatten*** er en amerikansk familiefilm fra 2003. Handlingen og figurene bygger på Dr. Seuss' barnebok-klassiker *[[The Cat in the Hat]]* fra 1957. Regien er ved Bo Welch, og Mike Myers spiller rollen som katten.

## Historien
I filmen er Conrad (Spencer Breslin) og Sally Walden (Dakota Fanning) hjemme med barnevakten mens mor er på jobb. Barnevakten sover, men Conrad og Sally får ikke lov å gjøre noe som er gøy. Alt er kjedelig, inntil *Katten* (Mike Myers) dukker opp. Han kan snakke, er høy som en voksen mann og kledt i rød og hvit flosshat og rød sløyfe. Katten vet hvordan en skal få det gøy, og det går hardt for seg, men alt er tilbake på plass da mor kommer tilbake.

## Mottak
Filmatiseringen høstet dårlige kritikker. Tross påkostet scenografi, slående visuelle effekter og høyt tempo, anså flere at filmen led under pinlige tendenser i retning av moral der boka bare er leken, fri og tøysete.

## Skuespillere

* Mike Myers som "The Cat in the Hat"
* Spencer Breslin som Conrad Walden. Sønnen til Joan.
* Dakota Fanning som Sally Walden. Datteren til Joan. Den yngre søsteren til Conrad.
* Kelly Preston som Joan Walden. Mor til Conrad og Sally.
* Alec Baldwin som Larry Quinn,. Nabo til Waldens-familien. Lat, allergisk mot katter, og som ofte stjeler mat fra Walden-familien.
* Amy Hill som Mrs. Kwan. En eldre kvinne fra Taiwa som skal passe på Walden-barna. 
* Sean Hayes som Hank Humberfloob, Sjefen til Joan.
* Danielle Chuchran og Taylor Rice som Thing 1. Skapninger som Katten tar med seg.
* Steven Anthony Lawrence som Dumb Schweitzer.
* Roger Morrissey som Mr. Vompatatat.
* Victor Brandt som "The Narrator" som forteller historien.

## Eksterne lenker
* 
* 
* Omtale på filmweb.no
Ids Postma

**Ids Hylke Postma** (født 28. desember 1973 i Deersum) er en tidligere nederlandsk skøyteløper.

Postma debuterte i seniorsammenheng i 1994. I debutåret kom han på andreplass i allround-VM etter Johann Olav Koss. I 1997 vant Postma både allround-EM og -VM.

Postmas sportslige høydepunkt kom i 1998, da han ikke bare ble allround-verdensmester, men også vant 1000 meter under OL i Nagano, i tillegg til sølv på 1500 meter, like bak Ådne Søndrål. I 1998 ble han også den første løperen som gikk under 1.50,00 på 1500 meter.

Ids Postma er gift med den tyske skøyteløperen Anni Friesinger.

## Merittliste
* OL:
** 1998: Gull på 1000 meter, sølv på 1500 m

* VM allround:                           
** Gull i 1997 og 1998
** Sølv i 1994, 1996, 2000 og 2001       
** Bronse i 2003                       

* EM allround:                           
** Gull i 1997
** Sølv i 1996   
** Bronse i 2000 og 2001

* VM enkeltdistanser
** 1500 m: Gull i 1999 og 2000, sølv i 1998
** 5000 m: Gull i 1996

## Personlige rekorder

## Eksterne lenker
* 
* Ids Postma
*
Europavei 4 (Sverige)

**Europavei 4 (Sverige)** er en svensk stamvei som går mellom Helsingborg og Haparanda. Veiens lengde er 1590&nbsp;km, og den er del av Europavei 4.

E4 var planlagt som en del av Klasse A-veien E55, men den er fremdeles skiltet med nummeret som gjaldt inntil 1992. Dette unntaket ble innrømmet Sverige fordi kostnadene med en omskiltning på denne særdeles lange veien ville blitt altfor store.

## Knutepunkter

;Haparanda kommune
* Haparanda →   Torneå (Finland)
* Haparanda
;Kalix kommune
* Sangis
*Kalix
* Töre, felles trasé til Luleå
;Luleå kommune
* Börjelslandet
: Motortrafikkvei Rutvik–Gäddvik (9 km)
*Rutvik
* Luleå
* Luleå
* Nya Gäddviksbron (≈600 m)
*Gäddvik  → 
* Antnäs
: Norrfjärden–Boviken (6 km)
;Piteå kommune
*Boviken
: Motorvei Boviken–Piteå (6 km)
*  Piteå N 
* Piteå S

;Skellefteå kommune
* Skellefteå → 
;Umeå kommune
* Umeå Nydala
* Umeå S → 
;Nordmaling kommune
* Nordmaling

;Örnsköldsvik kommune

*Husum → 
* Örnsköldsvik
* Överhörnäs
;Kramfors kommune
* Gallsäter
* Högakustenbron (1867 m lengde, 1210 m spenn)
;Härnösand kommune
* Veda
*Härnösand
;Timrå kommune
* Skeppsholmen 
* Timrå 
: Motorvei Timrå–Njurunda (40 km)
;Sundsvall kommune
* Avgift 9 SEK 
* Sundsvallsbron (2109 m)
* Sundsvall 

;Nordanstig kommune
* Jättendal
;Hudiksvall kommune
* Hudiksvall
: Motortrafikkvei Hudiksvall–Söderhamn (57 km)
*Enånger
;Söderhamn kommune
*  Söderhamn 
* Tönnebro 
;Gävle kommune
* Hagsta
: Motortrafikkvei Axmartavlan–Gävle (33 km)
: Motorvei Gävle–Helsingborg (Elineberg) (738 km)
*  Gävle V 
* Gävle S

;Tierp kommune
* Mehedeby
* Tierp
;Uppsala kommune
* Storvreta
* Uppsala-Bärbyleden
* Uppsala-Kumla
;Knivsta kommune
* Knivsta

;Sigtuna kommune
* 
* Märsta
;Upplands Väsby kommune
* Upplands Väsby
;Sollentuna kommune
* Rotebro
* Sollentuna

;Solna kommune
* Solna-Tureberg
* Solna-Kista, felles trasé til Järva Krog
* Solna Järva Krog
* Eugeniatunneln (⇓480 m, ⇑440 m)
;Stockholm kommune
* Stockholm-Norrtull, felles trasé til Södertälje

* Stockholm-Kungsholmen → 
* Fredhällstunneln (210 m)
* Essingebron (470 m)
*  Stockholm-Västberga
* Stockholm-Hägersten
;Botkyrka kommune
* Fittja
* Botkyrka
;Södertälje kommune
* Södertälje-Moraberg
*  Södertälje kanal (ca. 200 m)
* Södertälje-Saltskog
* Järna

;Trosa kommune
* Vagnhärad
;Nyköping kommune
* Lästringe
* Nyköping Ö
* Nyköping C →  
* Nyköping V
* Ålberga

 
;Norrköping kommune
* Norrköping N
* Norrköping S →  
* Norsholm
;Linköping kommune
* Linköping Ö →  
* Linköping V
;Mjölby kommune
* Mantorp
* Mjölby

;Ödeshög kommune
* Ödeshög
;Jönköping kommune

* Gränna
* Huskvarna
* Jönköping-Ekhagen
*  Jönköping-Ljungarum →   
;Vaggeryd kommune
* Eckersholm
* Skillingaryd
;Värnamo kommune
* Värnamo N
* Värnamo S

;Ljungby kommune
* Ljungby N
* Ljungby S 
;Markaryd kommune
* Traryd
* Markaryd

;Örkelljunga kommune
* Örkelljunga
;Klippan kommune
* Östra Ljungby
;Åstorp kommune
* Åstorp
* Hyllinge
;Helsingborg kommune
*  Helsingborg-Kropp, felles trasé til H-Södra → Arm E4.23
*  Helsingborg-Södra
* Helsingborg-Ramlösa
* Helsingborg (Elineberg)
*  Helsingborg →   Ferge til Helsingør

## Referanser
West Caribbean Airways

**West Caribbean Airways** var et colombiansk flyselskap med hovedkvarter i Medellín. De opererte mest regionale innenriks flyruter i Colombia, samt noen internasjonale flyruter. Selskapet ble grunnlagt i 1998 og startet flyvninger i 1999. Alle selskapets fly ble satt på bakken etter en alvorlig ulykke i august 2005, hvor 160 mennesker omkom (se under). 

## Ulykker
*26. mars 2005, et West Caribbean Airways Let L-410 fly letter fra Providencia, Old Providence Island, men klarer ikke å stige raskt nok og styrter i en åsside ved rullebanen. Mannskapet på to og seks av de tolv passasjerene omkommer. 
*16. august 2005, et MD-82 (West Caribbean Airways Flight 708) på vei fra Panama til Martinique styrter i den vestlige delen av Venezuela alle de 152 passasjerene og mannskapet på åtte omkommer.
Bilbao

**Bilbao** (baskisk **Bilbo**) er en by som ligger i Nord-Spania, 16 km syd for Biskayabukten. Byen er hovedstad i provinsen Bizkaia og sentrum for Baskerland.  hadde  innbyggere per .

Bilbao er en viktig havneby med skipsverft, handel og jernindustri. Byen har universitet og et Guggenheim-museum. Det europeiske arbeidsmiljøorganet, et desentralisert EU-byrå, finnes i Bilbao.
Fotballklubben Athletic Bilbao er hjemmehørende i byen.

## Se også
* Bilbaos metro
* Bilbaos sporvei
* Bilbao lufthavn


Fil:Portal de Zamudio.JPG|Portal de Zamudio i Casco Viejo (gamlebyen)
Fil:Plaza nueva de Bilbao.JPG|Plaza nueva
Fil:La Ribera.JPG|La Ribera
Fil:Bilbao - Mercado de la Ribera 4.jpg|Mercado de la Ribera
Fil:EuskoTran.jpg|Tranvía de Bilbao
Fil:Estación de Santander.JPG|Estación de Santander
Fil:Estación de Atxuri.JPG|Estación de Atxuri
Fil:Atletico Bilbao Stadion.jpg|Athletic Bilbao Stadion
Fil:

## Referanser

## Eksterne lenker
* 
*
Clas Thunberg

**Arnold Clas Robert Thunberg** (født 5. april 1893, død 28. april 1973) var en finsk skøyteløper.  

## Karriere

Clas Thunberg dominerte internasjonal skøytesport i flere år etter at Oscar Mathisen la opp. 

Han vant tre gull, en sølv og en bronsemedalje under OL 1924 i Chamonix. Fire år senere, under OL i St. Moritz, ble det ytterligere to skøytegull. I tillegg ble han verdensmester fem ganger og europamester fire ganger – siste gang som 38-åring i 1932.

Thunberg begynte ikke å gå på skøyter før han var 20 år gammel, og startet i sitt første internasjonale mesterskap som 28-åring. I 1935, nesten 42 år gammel, deltok han i sitt siste verdensmesterskap i Oslo.

Clas Thunberg satte flere verdensrekorder på 500 og 1000 meter, men lyktes aldri i å slå Oscar Mathisens rekord på deres felles spesialdistanse, 1500 m.

## OL-medaljer
* 1924  Chamonix -  **Gull** i hurtigløp på skøyter, 1 500 meter
* 1924  Chamonix -  **Gull** i hurtigløp på skøyter, 5 000 meter
* 1924  Chamonix -  **Gull** i hurtigløp på skøyter, Sammenlagt
* 1928  St. Moritz -  **Gull** i hurtigløp på skøyter, 500 meter
* 1928  St. Moritz -  **Gull** i hurtigløp på skøyter, 1 500 meter
* 1924  Chamonix -  Sølv i hurtigløp på skøyter, 10 000 meter
* 1924  Chamonix -  Bronse i hurtigløp på skøyter, 500 meter

## Personlige rekorder

## Se også
* Liste over mestvinnende vinterolympiere

## Referanser


## Litteratur
* 
* 

## Eksterne lenker
* 
* 
*
Lohn

**Lohn** er et gårdsnavn i Folldal kommune i Innlandet. 

Navnet kommer av ei *lon*, som er et sted der elva renner stille og dyp. To gårder har i dag navnet, Øvre Lohn og Nedre Lohn, der Nedre Lohn er hovedbølet. Denne gården ble ryddet og bebygd omkring 1700.
Pjolter

**Pjolter** er en alkoholholdig drikk som oftest består av billig druebrennevin (brandy) eller særlig whisky, blandet med soda eller selters. Mengdeforholdet mellom brennevin og selters er individuelt.

## Pjolter som konsum
Pjolter er et særnorsk ord, ikke drikken i seg selv. Betegnelsen er riktignok registrert i de store svenske og danske ordbøkene, men er bare i bruk om norske forhold. I Sverige heter det «grogg» og i Danmark «sjus». Som alkoholholdig drikke, whisky og selters, var det populært i Norge fra antagelig 1920-årene, selv om begrepet synes eldre, og i noen tiår etter andre verdenskrig. Man kan si at begrepet fortsatt eksisterer og er i bruk, om enn kanskje ikke samme grad.

Det finnes intet skille ved at nordmenn ved et tidspunkt sluttet å drikke «pjolter», kun at betegnelsen først og fremst ble benyttet av den voksne generasjonen fra før og like etter krigen, mens de som ble voksne på slutten av 1960-årene i større grad benyttet andre drikkevarer, eksempelvis rødvin som ble særlig populært. I kontrast drakk nordmenn i 1950 ti ganger mer brennevin enn vin i Norge, målt i volum, noe som var motivasjonen for opprettelsen av norsk rødvin, kun kalt *[[Rødvin (produktnavn hos Vinmonopolet)|Rødvin]]*, for å endre nordmenns drikkevaner. I 18 år, helt fram til 1968, kostet en flaske norsk rødvin *kun* 6 kroner. I 1981, som var toppåret, ble det solgt nesten fire millioner liter av merket *Rødvin* i Norge.

## Etymologi
Betegnelsen pjolter er av uvisst opphav, men flere forslag har blitt fremmet. En *pjolt* eller *pjalt* er en fille eller en ynkelig person. Begrepet om «å slå sine pjalter sammen» er kjent. En pjolter kan da være en sammenblandet drikk av ynkelig og simpelt innhold. «En underlig detalj ved norsk er at ord som begynner med pj- eller fj- gjerne har en litt nedsettende betydning: pjalter, pjokk, pjatt, fjomp, fjes og en hel del andre.»

I Vinmonopolets «Faglige meddelelser» nr. 15 1936 nevnes «pjolter. Navnet skal stamme fra det finske *poltis*, og drikken fikk innpass her i landet efter de skandinaviske studentermøter i begynnelsen av sekstiårene [eller 1860-årene]. Den blev fra først av blandet av konjakk».

Det finske ordet «paltoris» betyr blanding. Lydmessig kan det være en sammenheng mellom dette og pjolter.

## Historie
Morgenbladet 13. februar 1885 advarte «indtrængende (...) mod en moderne Drik, der nu næsten overalt nydes under Navnet «Pjaalter», det [er] Cognak og Selters».

I 1897 drakk og spanderte Henrik Ibsen pjolter på Grand Café.

## Sammensetninger
*«Whisky-pjolter» er en norsk betegnelse på whisky og soda.
*«Mahogny-pjolter» inneholder så lite blandevann at drinken beholder brennevinets brune farge.
*«Kongepjolter» er ingen pjolter, men en cocktail av cognac og champagne. Bartendere har riktignok for vane å navngi en drink «Royal», dersom man erstatter soda eller selters i en oppskrift med musserende vin. Dette kan forklare «Konge» før pjolter.

## Se også
*Pjolterglass

## Referanser


## Litteratur
*Guttu, Tor (2008): «Historien om Pjolteren».  *Ordet* 4/2008
*Idar [pseud.] 1894: «Pjolter eller – bare vand med lidt konjak i» (s. 299–300). *Menneskevennen* No. 38. Lørdag den 22de september 1894.
Linear A

**Linear A** er en skrifttype som ble brukt til å skrive det etokretiske (også kalt minoiske) språket. 

Linear A hadde sitt opphav i den minoiske kulturen på Kreta, og ble brukt fra ca. 1750 f.kr. fram til Kreta ble invadert av greske folkeslag ca. 1420 f.kr.

Et beslektet alfabet, Linear B, ble brukt til å skrive en arkaisk form for gresk, og ble brukt i den gamle palasskulturen i Mykene på det greske fastlandet. Dette første greske skriftspråket erstattet Linear A som administrasjonsspråk i Knossos og de andre palassene på Kreta.

Mange av skrifttegnene i Linear A finner man igjen i det yngre skriftspråket Linear B, men utover det er det ikke identifisert noe slektskap mellom de to språkene. 

Selv om man har funnet en rekke leirtavler og andre gjenstander med inskripsjoner i Linear A både på Kreta og andre øyer i Egeerhavet, samt i Lahun i Egypt (ca. 1750 f.kr.), har ingen ennå klart å gi en overbevisende tyding av dette skriftspråket.

## Referanser


## Eksterne lenker
* hellasforum.net  Artikkel om Linear A: «Linear A. The Decipherment of Minoan Script and Language»
Herøynytt

**Herøynytt** var en nettavis på Sunnmøre. Nettstedet ble etablert i 2002, og lagt ned i 2018.

Nettavisen hadde kontor i Fosnavåg og faste ansatte i redaksjon og marked. Herøynytt driftet også tjenester som nettkamera, bruktmarkedsplass, egen skipstrafikktjeneste og skipslister.

I 2010 ble Herøynytt kjøpt opp av mediehuset Sunnmørsposten. Nettavisen ble drevet videre som eget medie, men ble gradvis gjort om til en ren avisside for Sunnmørspostens artikler. I forbindelse med oppkjøpet av papiravisa Vestlandsnytt i 2017, varslet Sunnmørsposten at Herøynytt ville bli avviklet ved lansering av Vestlandsnytt på nett.

Herøynytt ble tatt av nett ved utgangen av februar 2018, etter 16 års drift.

## Referanser
Jonny Nilsson

**Erling Martin Jonny Nilsson** (født 9. februar 1943, død 22. juni 2022 i Forshyttan i Värmland) var en svensk skøyteløper. Han vant OL-gull på  meter i 1964 og ble verdensmester i 1963.

## Karriere
Nilsson var en av skøytehistoriens mest utpregede langdistanseløpere, særlig de første årene. Han slo overraskende de norske favorittene og vant verdensmesterskapet på skøyter i 1963 i Karuizawa, og satte samtidig verdensrekorder på  meter,  meter og sammenlagt. Senere på året satte han verdensrekord på  meter under et stevne på Sætersgård stadion på Tolga. Han mottok Svenska Dagbladets gullmedalje samme år. I 1965 bedret han sin egen verdensrekord på  meter.

I OL 1964 i Innsbruck var han blant gullfavorittene på langdistansene. Han vant  meter foran Fred Anton Maier og kom på sjetteplass på  meter.

Han ble tildelt Oscarstatuetten i 1962 for sin  meter i VM. Svak sprint gjorde at han bare ble nr. ti sammenlagt.

Jonny Nilsson var aktiv på toppnivå 1962–1968. 1972/73 var han blant initiativtagerne til den profesjonelle skøyteligaen International Speedskating League (ISSL).

### OL-medaljer
* 1964  Innsbruck -  **Gull** i hurtigløp på skøyter,  meter  Sverige

## Privat
I 2017 ble Nilsson diagnostisert med prostatakreft med spredning til skjelettet.

## Galleri

Jonny Nilsson 1962.jpg|Jonny Nilsson, 1962.
Jonny Nilsson in Innsbruck 1964.jpg|Jonny Nilsson i Innsbruck 1964.


## Referanser




## Litteratur
* 
* 

## Eksterne lenker
* 
* 
*  Jonny Nilsson på www.ISU.html.infostradasports.com
*  Jonny Nilsson på Jakub Majerski's Speedskating database (Adelskalender distanser og sammenlagt)
* 
* 
*